Kombineer jou basiese velsorgroetine en ekstras só | SARIE
Kombineer jou basiese velsorgroetine en ekstras só	deur Charis van den Heever
Ons almal weet hoe belangrik jou basiese velsorgroetine is, maar deesdae is daar ook ekstras soos CC-rome en serums om jou vel op sy beste te laat lyk. Maar daar is soveel velprodukte op die rak! Ons help jou kies wat reg is vir jóú …
Hou jy van …
Optof en jy het ’n goeie vel
Hoewel jy ’n mooi vel het, dra jy graag grimering en verkies ’n produk wat jou vel goed bedek.
Kies: Basiese velsorgroetine + serum + basislaag + onderlaag
Optof, maar is bekommerd oor vlekkies, merkies en lyntjies
Jy hou van ’n produk wat jou vel goed bedek, maar benodig ekstra hulp vir jou velkwale
Kies: Basiese velsorgroetine + serum + basislaag + CC-room + onderlaag
’n Natuurlike voorkoms en jy’t ’n goeie vel
Jy het ’n mooi vel en wil dit net egalig laat vertoon sonder om dit te veel te bedek.
Kies: Basiese velsorgroetine + serum + BB-room
’n Natuurlike voorkoms, maar vlekkies, merkies en lyntjies pla
Jy het ’n onegalige velkleur weens vlekkies en/of sproete, asook fyn lyntjies en/of vergrote porieë en jy wil dit beter laat vertoon sonder te veel grimering.
Kies: Basiese velsorgroetine + serum + basislaag + CC-room + BB-room